Zomrela herečka Bibi Anderssonová
Herečka sa preslávila najmä vďaka dlhoročnej spolupráci s režisérom Ingmarom Bergmanom.
Vo veku 83 rokov zomrela v nedeľu v Štokholme švédska herečka Bibi Anderssonová, ktorá sa preslávila najmä vďaka dlhoročnej spolupráci s režisérom Ingmarom Bergmanom. Pre agentúru AFP to potvrdila dcéra zosnulej.
Berit Elisabeth Anderssonová sa narodila v roku 1935 vo švédskej metropole, kde aj vyštudovala herectvo. S Ingmarom Bergmanom začala spolupracovať v 50. rokoch minulého storočia a v jeho filmoch sa objavovala až do 70. rokov.
Pravdepodobne najznámejšie sú jej úlohy z Bergmanových klasických snímok Siedma pečať (1957), Lesné Jahody (1957) a najmä Persona (1966), ktorá jej priniesla najväčšiu slávu.
V roku 1963 získala jednu z hlavných cien medzinárodného filmového festivalu v Berlíne: Strieborného medveďa za najlepší ženský herecký výkon vo filme Milenka režiséra Vilgota Sjömana.
Anderssonovej bohatá herecká kariéra, v rámci ktorej účinkovala vo vyše 50 švédskych, európskych či amerických filmoch, sa uzavrela v roku 2009, keď utrpela mozgovú príhodu a ochrnula na polovicu tela.
Podľa šéfa Bergmanovej nadácie Jana Holmberga bola Bibi Anderssonová svojbytnou a výraznou umeleckou osobnosťou napriek tomu, že bola spájaná predovšetkým s týmto legendárnym švédskym režisérom. Okrem herectva sa venovala aj divadelnej réžii.
Pápež vyzval katolíkov, aby holokaustu povedali "nikdy viac"
Papež František vyzval 1,3 miliardy katolíkov na celom svete, aby si modlitbou pripomenuli pondelňajšie 75. výročie oslobodenia nacistického vyhladzovacieho tábora v Osvienčime.
Kvôli koronavírusu skončil v starostlivosti lekárov prvý Čech
Kvôli koronavírusu skončil v starostlivosti lekárov prvý Čech, je hospitalizovaný v nemocnici vo vietnamskom Danangu.
Čína posilnila opatrenia proti šíreniu vírusu, evakuáciu ohlásili aj USA
Čína v nedeľu rozšírila radikálne cestovné obmedzenia s cieľom zastaviť šírenie nového vírusu, ktorý si v krajine vyžiadal 56 životov a nakazil ďalších takmer 2000 ľudí.
Počet obetí koronavírusu stúpol na 56, prvé úmrtie hlásili v Šanghaji
Nový koronavírus podobný pôvodcovi ochorenia SARS, ktorý sa šíri v Číne a dostal sa aj do iných krajín, si vyžiadal úmrtie jedného človeka v Šanghaji.
Upratovačka dostala 15 rokov za krádež kráľových hodiniek
Na 15 rokov väzenia odsúdili upratovačku, ktorá marockému kráľovi Muhammadovi VI. odcudzila desiatky luxusných hodiniek.